Iga viimnegi lugeja peaks selgelt nägema, et tagumine pall on suurem (tõepoolest, kui see nii ei peaks olema, siis soovitan konsulteerida neuroloogiga ja tulla meie juurde katseid tegema). Siiski usun, et mitmetel lugejatel on kahtlane tunne - siin peab midagi viltu olema - ja mõned juba oskavad aimata: tegelikult on pallid objektiivselt võttes täpselt sama suured. Võite hea meelega nad joonlaua või muu abil üle mõõta - pallid on ekraanil tõepoolest täpselt samade mõõtmetega ja jõuavad täpselt samasuurustena ka meie silma võrkkestale.